SET กระอักเลือด! ดิ่งหนักเกือบ 17 จุด รับปัจจัยลบสงครามการค้า-วิตกงบบจ.ต่ำคาด
SET กระอักเลือด! ดิ่งหนักเกือบ 17 จุด รับปัจจัยลบสงครามการค้า-วิตกงบบจ.ต่ำคาด โดยดัชนีปิดตลาดวันนี้ ที่ระดับ 1,705.96 จุด ลบ 16.52 จุด หรือ 0.96% มูลค่าการซื้อขาย 5.50 หมื่นล้านบาท
10 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,705.96 จุด ลบ 16.52 จุด หรือ 0.96% มูลค่าการซื้อขาย 5.50 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ ดัชนีฯมีการปรับฐานลงจากแนวโน้มผลประกอบการไตรมาส 2/61 ของบริษัทจดทะเบียนที่คาดว่าจะออกมาต่ำกว่าที่มีการคาดการณ์ไว้ ประกอบกับเป็นวันซื้อขายก่อนช่วงหยุดยาว อีกทั้งปัจจัยภาคนอกจากประเด็นสงครามทางการค้าระหว่างสหรัฐฯกับจีนเป็นตัวกดดันดัชนีฯให้ย่อลงมา ทั้งนี้ หากดัชนีฯไม่หลุดจากแนวจิตวิทยาจากเส้น 200 วัน ตลาดฯจะยังคงไม่แย่นัก
สำหรับแนวโน้มสัปดาห์หน้า เนื่องจากเป็นช่วงสัปดาห์สุดท้ายของการประกาศงบของบริษัทจดทะเบียน อีกทั้งประเด็นสงครามทางการค้าก็ยังคงเป็นปัจจัยลบต่อตลาดบ้านเรา จึงคาดว่าดัชนีฯในสัปดาห์หน้าภาพของการลงทุนอาจย่อลงมา โดยคาดว่าดัชนีฯจะมีการปรับฐานแต่ไม่ลึก โดยจะเป็นการผันผวนไปก่อน
อย่างไรก็ตามคาดว่าในช่วงสั้นๆ ตลาดหุ้นในภูมิภาคเอเชียอาจลบไปบ้างจากประเด็นที่คาดว่า MSCI อาจเพิ่มน้ำหนักหุ้นจีนในดัชนี MSCI Emerging Markets ในวันที่ 13 ส.ค.61
พร้อมให้แนวรับที่ 1,690 จุด แนวต้านที่ 1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 8,599.73 ล้านบาท ปิดที่ 71.25 บาท ลดลง 2.75 บาท
PTT มูลค่าการซื้อขาย 2,453.87 ล้านบาท ปิดที่ 51.75 บาท ลดลง 0.75 บาท
CPF มูลค่าการซื้อขาย 1,812.16 ล้านบาท ปิดที่ 24.90 บาท ลดลง 1.35 บาท
PTTGC  มูลค่าการซื้อขาย 1,732.59 ล้านบาท ปิดที่ 82 ลดลง 1.75 บาท
KBANK มูลค่าการซื้อขาย 1,430.03 ล้านบาท ปิดที่ 217 บาท ราคาไม่เปลี่ยนแปลง
 
ตลาดหุ้นเอเชีย
